HG 264 Ruth har stor succes i Norge. Lastet med 2.150 ton sild leverede skibet den største mængde fisk, som et fiskerfartøj nogensinde har leveret, i Egersund Havn.

Fartøjet HG 262 Ruth fra Hirtshals har været helt oppe ved Færøerne for at fiske den såkaldte NVG sild. Og med den tur endte danske Ruth med at sætte ikke bare én - men to rekorder. Aldrig før er så mange kilo fisk -  2.150 ton mere præcist - blevet leveret i den norske havn Egersund. Det skriver Dalane-Tidende. Afregningsprisen satte ligeledes rekorder. Pelagia Egersund Seafood skal overføre et sted mellem 17 og 18 millioner for den flotte fangst. Direktøren for Pelagia Egersund Seafood fortæller til Dalane Tidende, at han sjældent har set så flotte sild. Faktisk har silden givet fabrikken udfordringer, fordi de er for store til maskinerne.